U Rijeci je večeras otvorena retrospektivna izložba jednoga od naših najkontroverznijih umjetnika, Tomislava Gotovca. Nakon što je Muzej moderne i suvremene umjetnosti preselio u zgradu stare tvornice Rikard Benčić, najavljena je i izložba koja je i prije otvaranja privukla pažnju javnosti.



Pod nazivom 'Anticipator kriza – Kuda idemo ne pitajte' izložba predstavlja stotinjak radova iz umjetnikova šezdeset godina stvaranog opusa.



"Tomislav Gotovac obilježio je jednu epohu, kao što se navodi u naslovu retrospektive, anticipirao je puno događanja i u umjetnosti artikulirao ideju individualne slobode koja je danas prisutna više nego ikada", rekao je Darko Šimičić iz Instituta Tomislav Gotovac, jedan od organizatora.



Najviše pažnje posjetitelja izazvala je, očekivano, potpuno gola umjetnica koja je prošetala pred zgradom u takvome izdanju, na oduševljenje prisutnih. Performans Milo Moire predvodio je preseljenje muzeja u novu zgradu, a ona je cijelim putem hodala obnažena. Zgodna Švicarka pritom je mnoge oduševila, a posebno je zainteresiran bio muški dio posjetitelja.